Mistä on kyse? Taxify on kuluttajalle maksuton älypuhelimeen ladattava sovellus

Palvelu otetaan käyttöön marraskuun alussa

Oulun taksit käyttävät sovellusta, Joensuussa ja Kuopiossa taksiyhtiöt ovat kieltäneet sen käytön kuljettajiltaan

Joensuussa ja Kuopiossa toimivat taksiyrittäjien omistamat tilausvälitysyhtiöt ovat kieltäneet virolaisen Taxify-sovelluksen käytön kuljettajiltaan.

Joensuussa taksiyrityksen mielestä kysymyksessä on taksivälityksestä kilpaileva toiminta. Taksin käyttäjälle maksuton Taxify puolestaan katsoo tarjoavansa lisäpalvelua.

Uusi sovellus on jo aiheuttanut ristivetoa taksiyrityksessä.

Joensuun Taksin Toimitusjohtaja Heikki Piekiäisen mukaan potkuilla ei yhtiössä ole uhkailtu mutta sopimusteksi on hänen mielestään selvä.

– Kun työvuoro on, niin silloin ei ole muiden sovelluksia tai järjestelmiä käytössä. Jos halutaan sellaisia käyttää, siihen tarvitaan meidän lupa. Me kuitenkin määrittelemme autoja työvuoroon sen mukaan, mitä niitä tarvitaan. Jos siellä on joku muu järjestelmä käytössä, ei me voida olla varmoja että on aina auto saatavilla kun tarvitaan.

Yle Pohjois-Karjalan tietojen mukaan Joensuun Taksi alueella jo muutama kuljettaja on eronnut taksivälityksen toiminnasta ja ilmoittanut siirtyvänsä Taxifyn käyttäjiksi. Toimitusjohtaja muotoilee asian toisin.

– Suoranaisesti eroamisia ei minun tietääkseni ole tämän takia tullu. Jokainen kuljettaja tekee tietysti pätökset itse kulujen mukaan. Kustannuksethan on kovat, oli se järjestelmä mikä tahansa. Ei tämä sovelluskaan ilmainen ole.

Joensuun Taksiin kuulumaton taksiyrittäjä on päätynyt Taxifyn käyttöön halpojen käyttäkustannusten vuoksi. Taksyrittäjä Antti Luumi

– Omalla kohdallani katsoin edeullisemmaksi ottaa käyttöön Taxify-sovelluksen. Vuositasolla puhutaan tuhansista euroista.

Korjattu 15.10.2014 klo 9:41 Taxify:n kirjoitusasu